**SLUŽBENI GLASNIK**

**OPĆINE STRIZIVOJNA**

**Br. 6/17.**

**Strizivojna, 10.07.2017.**

**SADRŽAJ:**

**OPĆINSKO VIJEĆE:**

|  |  |  |
| --- | --- | --- |
| ODLUKA o Općinskim porezima Općine Strizivojna……………..…………..……….…….  ODLUKA o povjeravanju poslova obračunavanja i naplate poreza na potrošnju......................  ODLUKA o plaći i drugim pravima iz rada općinskog načelnika i njegova zamjenika…….. ODLUKA o određivanju potpisnika žiro – računa općine Strizivojna……………………….  ODLUKA o određivanju likvidatora računa…………………………………………………. |  | 3  6  7  9  10 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |

Na temelju članka 35. Zakona o lokalnoj i regionalnoj (područnoj) samoupravi („Narodne novine“ br. 33/01, 60/01, 129/05, 109/07, 125/08., 36/09., 150/11, 144/12, 19/13 – pročišćeni tekst i 137/15), članka 42. stavka 1. Zakona o lokalnim porezima („Narodne novine“ br. 115/16) i članka 32. Statuta Općine Strizivojna („Službeni glasnik Općine Strizivojna br2/13.), Općinsko vijeće Općine Strizivojna na svojoj 2. sjednici održanoj 04. srpnja 2017.godine donijelo je

**ODLUKU O OPĆINSKIM POREZIMA**

**OPĆINE STRIZIVOJNA**

1. **OPĆE ODREDBE**

Članak 1.

Ovom Odlukom utvrđuju se vrste poreza, obveznici plaćanja, porezna stopa i osnovica, stope i visina poreza te način obračunavanja i plaćanja općinskih poreza u skladu sa Zakonom o lokalnim porezima (NN, br. 115/16).

1. **VRSTE POREZA**

Članak 2.

Općinski porezi su:

1. Porez na potrošnju
2. Porez na korištenje javnih površina
3. Porez na nekretnine

**Porez na potrošnju**

Članak 3.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima na području Općine Strizivojna.

Članak 4.

Obveznik poreza na potrošnju iz članka 3. ove Odluke je pravna i fizička osoba koja pruža ugostiteljske usluge, a koji se nalazi na području Općine Strizivojna.

Članak 5.

Osnovica za porez na potrošnju iz članka 3. ove Odluke je prodajna cijena pića koja se proda u ugostiteljskim objektima, a u koju nije uključen porez na dodanu vrijednost.

Članak 6.

Porez na potrošnju plaća se po stopi od 3%.

Članak 7.

Utvrđenu obvezu poreza na potrošnju porezni obveznik iskazuje se na Obrascu PP-MI-PO i predaje ga do 20. dana u mjesecu za prethodni mjesec. Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

Članak 8.

Poslove u vezi s utvrđivanjem i naplatom poreza na potrošnju obavlja Porezna uprava.

**Porez na korištenje javnih površina**

Članak 9.

Porez na korištenje javnih površina plaćaju pravne i fizičke osobe koje koriste javne površine na području Općine Strizivojna.

Članak 10.

Pod javnim površinama podrazumijevaju se površine u općoj uporabi prema zemljišno-knjižnoj evidenciji kojima po posebnim propisima upravlja Općina Strizivojna (ulice, trgovi, nogostupi, zelene površine, parkovi, parkirališta i dr.).

Članak 11.

Sva pitanja utvrđivanja i naplate poreza na korištenje javnih površina Općinsko vijeće Općine Strizivojna utvrdit će posebnom Odlukom o porezu na korištenje javnih površina na području Općine.

**Porez na nekretnine**

Članak 12.

Sva pitanja utvrđivanja i naplate poreza na nekretnine Općinsko vijeće Općine Strizivojna utvrdit će se posebnom Odlukom o porezu na nekretnine na području Općine Strizivojna.

Rok za donošenje Odluke iz stavka 1. ovog članka je 30. studeni 2017.godine.

1. **PROVEDBENE ODREDBE**

Članak 13.

Poslovi u vezi s utvrđivanjem i naplatom poreza na potrošnju povjeravaju se Ministarstvu financija, Poreznoj upravi.

Stvarno i mjesno nadležna ustrojstvena jedinica Porezne uprave Ministarstva financija je nadležno porezno tijelo za utvrđivanje i naplatu lokalnih poreza iz stavka 1. ovog članka.

Poreznoj upravi za obavljanje poslova iz stavka 1. ovog članka pripada naknada u iznosu od 5% ukupno naplaćenih prihoda.

Porezna uprava je dužna do 15. u mjesecu, za prethodni mjesec, Općini Strizivojna dostavljati zbirna izvješća o utvrđenim i naplaćenim porezima.

Ovlašćuje se nadležna organizacija platnog prometa zadužena za raspoređivanje javnih prihoda da naknadu Poreznoj upravi obračuna i uplati u državni proračun i to do zadnjeg dana u mjesecu za prethodni mjesec.

Članak 14.

Poslove u vezi s utvrđivanjem i naplatom poreza na korištenje javnih površina obavlja Jedinstveni upravni odjel Općine Strizivojna u čijem je djelokrugu naplata lokalnih poreza.

1. **PRIJELAZNE I ZAVRŠNE ODREDBE**

Članak 15.

Kaznene i prekršajne odredbe te odredbe o zastari, obnovi postupka i žalbenom postupku propisane Zakonom o porezu na dohodak i Zakonom o lokalnim porezima jednako se primjenjuju i za poreze propisane ovom Odlukom.

Članak 16.

Ova Odluka stupa na snagu u roku od 8 dana od dana objave u „Službenom glasniku općine Strizivojna“.

Članak 17.

Stupanjem na snagu ove Odluke prestaje važiti Odluka o općinskim porezima Općine Strizivojna objavljena u „Službenom glasniku Općine Strizivojna“ br. 1/02. i 2/03.

Članak 18.

Ova Odluka objavit će se u „Narodnim novinama“ i „Službenom glasniku Općine Strizivojna“. Dostavit će se i Ministarstvu financija Poreznoj upravi u roku od osam dana od dana njezina donošenja radi objave na mrežnim stranicama Porezne uprave i radi preuzimanja ovlasti za utvrđivanje i naplatu poreza Općine Strizivojna.

Predsjednik Općinskog vijeća:  
 Nikola Degmečić v.r.

REPUBLIKA HRVATSKA

OSJEČKO-BARANJSKA ŽUPANIJA

OPĆINA STRIZIVOJNA

OPĆINSKO VIJEĆE

KLASA: 410-01/17-01/6

URBROJ: 2121/08-01-17-1

Strizivojna, 04. srpnja 2017.g.

Na temelju članka 41. Stavka 4. Zakona o lokalnim porezima („Narodne novine“ broj 115/16), članka 32. Statuta Općine Strizivojna („Službeni glasnik Općine Strizivojna“ br. 2/13.) te Suglasnosti da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave („Narodne Novine“ br. 1/2017), Općinsko vijeće Općine Strizivojna na svojoj 2. sjednici održanoj 04. srpnja 2017. godine donosi

**ODLUKU O POVJERAVANJU POSLOVA OBRAČUNAVANJA I NAPLATE   
POREZA NA POTROŠNJU**

Članak 1.

Poslove utvrđivanja, evidentiranja, nadzora, naplate i ovrhe poreza na potrošnju obavlja Porezna uprava.

Članak 2.

Ovlašćuje se nadležna organizacija platnog prometa zadužena za naplatu javnih prihoda (Financijska agencija) da nakladu koja pripada Poreznoj upravi, u visino od 5% od ukupno naplaćenih prihoda obračuna i uplati u Državni proračun i to do zadnjeg dana u mjesecu za prethodni mjesec.

Članak 3.

Ova Odluka stupa na snagu osmog dana od dana njene objave u „Službenom glasniku Općine Strizivojna“ .

Predsjednik Općinskog vijeća  
 Nikola Degmečić v.r.

REPUBLIKA HRVATSKA

OSJEČKO-BARANJSKA ŽUPANIJA

OPĆINA STRIZIVOJNA

OPĆINSKO VIJEĆE

KLASA: 021-01/17-01/22

URBROJ: 2121/08-01-17-1

Strizivojna, 04. srpnja 2017.godine

Na temelju 3. i 6. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 32. Statuta Općine Strizivojna («Službeni glasnik Općine Strizivojna » br. 2/13), Općinsko vijeće Općine Strizivojna na svojoj 2. sjednici održanoj dana 04.07. 2017. godine, donosi:

O D L U K U

O PLAĆI I DRUGIM PRAVIMA IZ RADA OPĆINSKOG NAČELNIKA I NJEGOVA ZAMJENIKA

Članak 1.

Ovom Odlukom određuju se način utvrđivanja plaće i drugih prava iz rada općinskog Načelnika općine Strizivojna i zamjenika općinskog Načelnika, kao i visina i naknade za rad i naknade troškova u slučaju da dužnosti na koje su izabrani ne obavljaju profesionalno.

Članak 2.

Plaću dužnosnika iz članka 1. ove Odluke čini umnožak koeficijenata za obračun plaće i osnovice za obračun plaće, uvećan za 0,5 % za svaku navršenu godinu radnog staža ukupno najviše za 20%.

Članak 3.

Koeficijenti za obračun plaće dužnosnika iz članka 1. ove Odluke su slijedeći:

* općinski Načelnik -2,2
* zamjenik općinskog Načelnika - 1,2

Osnovica za obračun plaće dužnosnika iz članka 1. ove Odluke je jednaka osnovici koja se primjenjuje na obračun plaće službenika i namještenika u Jedinstvenom Upravnom odjelu općine Strizivojna, odnosno osnovici koja se primjenjuje na obračun plaće državnih službenika i namještenika.

Članak 4.

Ukoliko dužnosnici iz članka 1. ove Odluke dužnost ne obavljaju profesionalno

,odnosno ako dužnost obavljaju bez zasnivanja radnog odnosa imaju pravo na naknadu za rad u mjesečnom iznosu i to:

- općinski Načelnik 30% od odgovarajućeg iznosa iz članka 3. ove Odluke

Ukoliko općinskog Načelnika u slučaju njegove duže odsutnosti ili drugih razloga spriječenosti u obavljanju dužnosti zamjenjuje njegov zamjenik iz stavka 1. ovog članka ima za to vrijeme pravo na naknadu za rad u iznosu određenom sukladno podstavku 1. stavka 1. ovoga članka.

Članak 5.

Općinski Načelnik i zamjenik općinskog Načelnika uz naknadu za rad imaju pravo na:

1. naknade prijevoznih troškova na službenom putovanju,
2. naknade troškova noćenja na službenom putovanju,
3. naknade za korištenje privatnog automobila u službene svrhe,
4. dnevnice za službena putovanja u zemlji i inozemstvu.

Članak 6.

Pojedinačna rješenja o visini plaće, odnosno naknade za rad te materijalnim i drugim pravima općinskog Načelnika i zamjenika općinskog Načelnika donosi Pročelnik Jedinstvenog Upravnog odjela općine Strizivojna.

Članak 7.

Ova Odluka stupa na snagu osmog dana od dana objave u „Službenom Glasniku“

Općine Strizivojna.

Članak 8.

Stupanjem na snagu ove Odluke prestaje važiti Odluka o plaći i drugim pravima općinskog Načelnika i njegova zamjenika objavljena u Službenom glasniku Općine Strizivojna br. 2/10 i Odluka o izmjeni Odluke o plaći i drugim pravima iz rada općinskog Načelnika i njegova zamjenika objavljena u Službenom glasniku Općine Strizivojna br. 3/15.

REPUBLIKA HRVATSKA

OSJEČKO-BARANJSKA ŽUPANIJA

OPĆINA STRIZIVOJNA

OPĆINSKO VIJEĆE

KLASA:021-01/17-01/23

URBROJ:2121/08-01-17-1

Strzivojna, 04. srpnja 2017

Predsjednik Općinskog vijeća:

Nikola Degmečić v.r.

Na temelju članka 32. Statuta Općine Strizivojna (Službeni glasnik Općine Strizivojna br. 2/13), Općinsko vijeće općine Strizivojna na 2. sjednici održanoj 04. srpnja 2017. godine donijelo je

**O D L U K U**

**o određivanju potpisnika**

**žiro računa Općine Strizivojna**

Članak 1.

Za potpisnike žiro računa Općine Strizivojna broj: HR8623900011842100006 (Hrvatska poštanska banka ) ovlašćuje se:

1. Josip Jakobović, mag.educ.philol. croat.et mag. educ.hist., načelnik Općine

Strizivojna, Braće Radića 309

Br. O.I. 112950117 PU Osječko-baranjska

OIB 29072951481

2. Zdravko Degmečić, bacc.ing.agr. zamjenik načelnika Općine

Strizivojna, Braće Radića 355

Br. O.I. 111440444 PU Osječko-baranjska

OIB 68123657428

3. Ivanka Damjanović, referent za računovodstvo i financije

Strizivojna, Braće Radića 315

Br. O.I. 105108381 PU Osječko-baranjska

OIB:80247083366

4. Nikola Degmečić, predsjednik Općinskog vijeća

Strizivojna, Braće Radića 363

Br. O.I. 110841767 PU Osječko-baranjska

OIB:51474529643

Članak 2.

Ovlaštene osobe iz članka 1. ove Odluke pojedinačno će potpisivati naloge za plaćanje i drugu financijsku dokumentaciju platnog prometa.

Članak 3.

Ova Odluka stupa na snagu osmog dana od dana objave u «Službenom glasniku Općine Strizivojna».

Predsjednik Općinskog vijeća:

Nikola Degmečić v.r.

REPUBLIKA HRVATSKA

OSJEČKO – BARANJSKA ŽUPANIJA

OPĆINA STRIZIVOJNA

OPĆINSKO VIJEĆE

Klasa: 021-05/17-01/20

Urbroj: 2178/11-01/17

Strizivojna, 04. srpanj 2017.g.

Na temelju članka 32. Statuta Općine Strizivojna „Službeni Glasnik“ Općine Strizivojna br. 2/13. Općinsko vijeće na svojoj 2. sjednici donijelo je:

ODLUKU O ODREĐIVANJU

LIKVIDATORA RAČUNA

I

Za likvidatora računa imenuje se vijećnik NIKOLA DEGMEČIĆ

II

Imenovan je na rok od 4 godine, odnosno do izbora novog sastava Vijeća ili do svibnja 2021. godine.

III

Imenovani je dužan zajedno sa općinskim Načelnikom sravniti - likvidirati sve ulazne račune za vrijeme trajanja mandata.

IV

Ovo imenovanje stupa na snagu osmog dana od dana objave u Službenom glasniku Općine Strizivojna.

OSJEČKO-BARANJSKA ŽUPANIJA

OPĆINA STRIZIVOJNA

OPĆINSKO VIJEĆE

KLASA:021-01/17-01/21

UR.BROJ:2121/08-01-17-1

Strizivojna, 04.07.2017.

Predsjednik Općinskog vijeća

Nikola Degmečić v.r.

«Službeni Glasnik» općine Strizivojna

Izdaje općina Strizivojna

Glavni i odgovorni urednik: Josip Jakobović, mag.educ.philol. croat.et mag. educ.hist

Načelnik općine Strizivojna

Tisak: Jedinstveni upravni odjel općine Strizivojna, Braće Radića 172

Žiro račun kod HPB Zagreb br. HR8623900011842100006